《归来即事再用前韵寄霍东崖元方（四首）》
明代·宋讷

头胪羞到镜心中，得失何须问塞翁。
隐变潜斑知雾豹，去寒就暖见云鸿。
梦回先垄松楸雪，肠断空城草木风。
欹帽短衫林树下，不妨言笑里夫同。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。